Il-kumpanija li topera l-vapuri bejn il-fliegu ta’ Malta u Għawdex, il-Gozo Channel naqqset it-telf annwali tagħha bi 38 fil-mija s-sena li għaddiet. Tagħrif mogħti fil-Parlament mill-Minsitru għal Għawdex Anton Refalo juri li fl-2013, il-Gozo Channel irreġistrat żieda ta’ €1.1 miljun fid-dhul tagħha fuq is-sena ta’ qabel għal aktar minn €12-il miljun u mitejn elf ewro.  Fis-sena 2012, id-dħul tal-kumpanija kien ilaħħaq €11-il miljun u mitt elef ewro. Il-ħruġ tal-kumpanija  fl-2013 kien ilaħħaq it-€13.3 miljun meta fis-sena ta’ qabel il-kumpanija nefqet €440 elf ewro inqas. Il-Ministru Refalo kien qed iwiegeb mistoqsija tad-deputat Chris Said.